**A HUNGAROLÓGIAI PROGRAM KAPCSOLATRENDSZERE**

Hungarológiai megközelítésünk a kötődések sokféleségének nyitottsága, a kapcsolatok komplex rendszerének feltárása felé halad. A kívánatos szintézishez a hungarológiában immár hagyománnyá vált *interdiszciplináris* látásmódot az *intertextuális* és *interkulturális*összefüggések nyitott szellemű megragadására is alkalmazzuk.

Programunk eddigi gyakorlata szerint a hungarológia interdiszciplináris kötődéseinek megfelelően egyetemünkön kitűnő hagyomány alakult ki **a tanszékek, sőt karok közötti átoktatásban**. Minthogy programunk a tudományos kutatások mellett az oktatáson belül az elméleti képzésre helyezi a hangsúlyt, a gyakorlati képzésben együttműködésre törekszünk az egyetemen belül kínálkozó szervezeti egységekkel: a PTE **Nemzetközi Oktatási Központ**tal (a hospitálás és a tanítási gyakorlat megszervezésében, illetve a nyári egyetem közös szervezésében) és az **Idegen Nyelvi Központ**tal (a nyelvvizsgák irányításában).

A hazai felsőoktatási műhelyek közül – az egyetemi képzés egységesítése, illetve a tudományos fórumok terén – folyamatosan kapcsolatban állunk az **ELTE BTK Nyelvi Közvetítés Intézet Magyar mint Idegen Nyelv Tanszéké**vel, a **KRE BTK Magyar Nyelvtudományi Tanszéké**vel, a **Szegedi Tudományegyetem** **BTK Hungarológia- és** **Közép-Európa Tanulmányok Tanszékközi Programjá**val és a **Debreceni Nyári Egyetem**mel.

Programunk szervesen kötődik a hungarológia intézményesült központjának, a budapesti **Balassi Intézet**nek a kutatási és továbbképzési tevékenységéhez is, ahol a 2002/2003-as tanévtől akkreditált (két féléves kihelyezett) hungarológiai részképzést is folytatunk három programtípussal. (Együttműködésünk e pontjához bővebb információk az intézethez: <http://www.balassiintezet.hu/hu>)

Az egyetemi **Erasmus-kapcsolatok** keretében közvetlen partnereink (hungarológia, modern filológia):

**- Berlin (**Humboldt-Universität zu Berlin),

**- Bayreuth (**Universität Bayreuth) [egyben testvéregyetemünk is]**,**

**- Udine (**Università di Udine),

**- Firenze** (Università di Firenze),

**-** **Strasbourg** (Université Marc Bloch),

**-** **Bécs**(Universität Wien),

**-** **Zágráb** (Sveučilišta u Zagrebu),

**- Eszék** (Sveučilište J. J. Strossmayera u Osijeku),

**-** **Varsó** (Uniwersytet Warszawski);

továbbá a közeljövőben várhatóan még**a római Sapienza Egyetem**, valamint**Nyitra**(Univerzita Konštantína Filozofa v Nitre)hungarológusai is (**Vančo-Kremmer Ildikó és munkatársai), akiktől régóta rendszeresen érkeznek hozzánk diákcsoportok magyar szakos részképzésre.**

**Európában** különösen folyamatos és eleven munkakapcsolatban állunk a németországi oktatóhelyekkel, illetve kulturális központokkal (főként a berlini CH és egyetemi szeminárium munkatársaival, Fazekas Tiborc hamburgi lektorral, a magyar mint származásnyelv németországi oktatásának stuttgarti munkabizottságával, a Regensburgi Egyetem K. Lengyel Zsolt igazgató vezette Magyar Intézetével; <http://www.wios-regensburg.de/de/mitarbeiter-des-ungarisches-instituts.html>), a bécsi „Magyarul tanulók” c. nyelvoktató magazin kiadójával (Kovács Tünde főszerkesztővel), továbbá a párizsi magyaroktatás felelős vezetőjével, Szende Tamással (INALCO, Párizs). Olaszországi kapcsolataink közül személy szerint kiemelkedik Beatrice Töttössy: professzor asszony (az Università di Firenze oktatási, tudományos és kulturális együttműködésével; <http://www.collana-filmod.unifi.it/mdswitch.html>) és B. Tamás-Tarr Melinda főszerkesztő, műfordító, tanár (Osservatorio Letterario, Ferrara: [http://www.osservatorioletterario.net](http://www.osservatorioletterario.net/)), Romániából Nagy Éva államtitkári kabinetigazgató (Oktatási, Kutatási, Ifjúsági és Sport Minisztérium, Bukarest), Lengyelországban pedig Koutny Ilona tanszékvezető (Adam Mickiewicz Egyetem, Poznań).

A **Regensburgi Egyetemmel** közösen – Walter Koschmal professzor és Lisa Unger-Fischer ügyvezető koordinálásával (Ost-West-Studien am Europaeum der Universität Regensburg: Hungaricum; <http://www.uni-regensburg.de/europaeum/kooperation/netzwerk/index.html>) – **tandem**programot is működtetünk, mióta sikerült oda immár négy nálunk végzett magyar lektort is delegálnunk (Marton Enikő, Zelenák Enikő, Baumann Tímea; Ifland Andrea). A csoportos cserekapcsolat keretében minden tanévben 10–12 regensburgi és pécsi hallgató látogat el egy-egy hétre a partneregyetemre, hogy helybeli diáktársának segítségével valamilyen speciális kutatási témában tájékozódjék. A 2006/2007-es beszámolók meg is jelentek a két egyetem közös kétnyelvű kiadványában (*Német–magyar országismereti tandem / Deutsch-ungarisches landeskundliches Tandem:* [http://www.uni-regensburg.de/europaeum/medien/berichte/ungarn\_tandem\_dt\_...](http://www.uni-regensburg.de/europaeum/medien/berichte/ungarn_tandem_dt_230208.pdf)).

**USA**-beli partnereink: Tarján Gábor ügyvezető igazgató (American Hungarian Collegium),Peter Sherwood professzor(University of North Carolina at Chapel Hill), valamint az amerikai Széchenyi Magyar Iskola (New Brunswick, New Jersey), ahol komplex hungarológiai nyelvvizsgát tervezünk a külföldön élő magyarság számára. **Ázsiai** partnereink: Waseda Mika (Osaka University, Japán) és Park Soo Young professzor asszony (Hankuk University Seoul, Dél-Korea).

További nemzetközi kapcsolataink – a hungarológia vonalán világszerte – jelentős részben a Balassi Intézet közvetítésével (a külföldi hungarológiai oktatóhelyek hálózatával), továbbá a nemzetközi ECL vizsgarendszeren keresztül (annak európai magyar nyelvvizsgaközpontjaival), valamint a Hungarológiai Évkönyv révén (a publikációk által szerveződve) teljesednek ki, hiszen sorozatunk szerzői és terjesztési köre a hungarológia teljes külföldi intézményrendszerére (elsősorban természetesen egyetemi magyar oktatóhelyeire) kiterjed.